Hoe om in geloof te wandel
Romeine 4:12 - .’Maar ook wandel in die voetstappe van geloof van ons vader Abraham…’ 
	

		Die Bybel praat van diegene wat '...ook wandel in die voetstappe van die geloof van ons vader Abraham...' Hoe wandel jy so?
1) Abraham het geglo in '...'n God wat dooies lewendig maak en deur sy roepstem dinge wat nog nie bestaan nie, aanspreek asof hulle reeds werklikheid is. Wanneer God aan jou 'n belofte maak, het Hy die mag om dit 'n werklikheid te maak, selfs wanneer al die bewyse en omstandighede dit wat Hy gesê het, weerspreek. 
2) Teen alle verwagting in het Abraham geglo dat hy nog die stamvader van baie volke sou word. Toe daar geen rede meer was om te hoop nie, het Abraham steeds gehoop. Hoekom? Want sy hoop was in God! As jy vandag hooploos voel, dink aan hierdie woorde: 'Keer terug na die vesting toe, gevangenes vol hoop! Ek belowe dat Ek julle dubbel sal vergoed vir al julle swaarkry' (Sagaria 9:12).
3) Teen alle verwagting in het Abraham geglo... op grond van God se belofte: 'Jou nageslag sal so baie wees soos die sterre aan die hemel'" (Romeine 4:18). Wanneer God 'n belofte maak, bevat dit reeds die krag om die belofte te vervul. 'Net so is dit met die woord wat uit my mond kom: Dit sal nie leeg na My toe terugkeer nie, maar dit sal doen wat Ek verwag en die doel bereik waarvoor Ek dit gestuur het' (Jesaja 55:11)
4 'Abraham het nie getwyfel aan God se belofte nie; inteendeel, sy geloof het sterker geword...' (Romeine 4:20) Abraham het nie geweifel, geaarsel, innerlik met homself gestry of toegelaat dat ander mense se opinies hom beïnvloed nie. Hy het vasberade en standvastig gebly. Dís hoe jy in geloof wandel.

	Kruisverwysings: 1 Sam 1-3; Luk 23:50-56; Ps 68:1-11; Spr 22:1-2




	Hou aan om jou geloof te versterk


Hebreërs 11:6 - En sonder geloof is dit onmoontlik om God te bahaag;want hy wat tot God gaan, moet glo dat HY is en ‘n beloner is van die wat Hom soek.
Ons dink gewoonlik aan geloof in terme daarvan om antwoorde op ons gebede te kry en dinge van God te ontvang wat slegs Hy kan voorsien. Dis goed so. Daar is egter 'n belangriker rede om jou geloof te versterk. Geloof gaan daaroor om God te behaag! 'As jy nie glo nie, is dit onmoontlik om God tevrede te stel. Wie tot God wil nader, moet glo dat Hy werklik dáár is en dat Hy dié wat na Hom soek, daadwerklik beloon.' Jou geloof behaag God, en jou gebrek aan geloof mishaag Hom! In die verlede het Christene passievolle gebede beskryf om die hekke van die hemel storm te loop.' Dit was 'n opregte sentiment, maar dit was nie heeltemal korrek nie. Die geveg is nie tussen jou en die hemel nie! Jy word uitgenooi om God enige tyd te nader. 'Kom ons gaan dan met volle vrymoedigheid na die troon van ons genadige God. Hy sal ons sy deernis en onverdiende goedheid bewys sodat ons op die regte tyd gehelp sal word' (Hebreërs 4:16). As daar 'n geveg is, is dit tussen jou en die magte van die hel (sien Efesiërs 6:12-18). Hoekom is ons gebede soms nie effektief nie? Die Bybel sê: '...Dit het hulle egter niks gebaat nie omdat hulle die boodskap wat hulle gehoor het, nie geglo het nie' (Hebreërs 4:2). Ja, God word deur jou behoeftes aangeraak, maar Hy reageer op jou geloof. Dit is hoekom niks belangriker is as om jou geloof te versterk nie. Hoe doen jy dit? 'Die geloof volg uit die aanhoor van die boodskap...' (Romeine 10:17). Dit werk so: Raak verdiep in God se Woord, laat God se Woord in jou posvat, bid en dinge sal ten goede in jou lewe begin verander.
Kruisverwysings:  Lukas 17:5-6; Matthues 17:20; 2 Petrus 1:5

